laion/Wikipedia-Exotic huggingface dataset:
მაკედონიის დამოუკიდებლობის რეფერენდუმი

მაკედონიის დამოუკიდებლობის რეფერენდუმი — გაიმართა 1991 წლის 8 სექტემბერს, რათა დაედასტურებინა მაკედონიის დამოუკიდებლობა იუგოსლავიის სოციალისტური ფედერაციული რესპუბლიკისაგან. რეფერენდუმში მონაწილეობდა მოსახლეობის 76 % და დამოუკიდებლობას ხმა მისცა 96,4 %-მა. ვადამდელი ხმის მიცემის პროცედურა ჩატარდა აშშ-ში, კანადაში და ავსტრალიაში, სადაც ცხოვრობს მაკედონელთა დიდი დიასპორა. ყველა პოლიტიკური ლიდერი მოუწოდებდა მოსახლეობას რეფერენდუმში მონაწილეობისაკენ. მიუხედავად ამისა ალბანელებმა არ მიიღეს მონაწილეობა, რადგან თავს თვლიდნენ დაჩაგრულ უმცირესობად. უკვე 8 სექტემბრის საღამოს მაკედონიის დედაქალაქ სკოპიეს იოსიპ ბროზ ტიტოს მოედანზე (ამჟამად მაკედონიის მოედანი) საარჩევნო კომისიის თავმჯდომარემ გამოაცხადა პირველადი შედეგები, რომლის მიხედვიდაც მაკედონია გამოცხადდა დამოუკიდებელ რესპუბლიკად. პრეზიდენტმა კირო გლიგოროვმა ქვეყნის მოქალაქეებს მიულოცა თავისუფალი, სუვერენული და დამოუკიდებელი მაკედონიის დაარსება. კირო გლიგოროვის მისასალმებელი სიტყვა ↑ Snežana Trifunovska, Yugoslavia through documents: from its creation to its dissolution. Martinus Nijhoff Publishers, 1994
სომხური დიასპორა უნგრეთში

სომხური დიასპორა უნგრეთში (უნგ. örmény diaszpóra Magyarországon) — 15 000 ეთნიკურად სომეხი, რომელიც ცხოვრობს უნგრეთში, ძირითადად ბუდაპეშტსა და პეშტის რეგიონში. ისინი უნგრეთის მთლიანი მოსახლეობის დაახლოებით 0.01%-ს შეადგენენ. პირველად სომხები უნგრეთში დასახლდნენ X-XI საუკუნეებში, ხოლო უკანასკნელად მათი იმიგრაცია მოხდა XX საუკუნის 90-იან წლებში, საბჭოთა კავშირის დაშლის შემდეგ. 1924 წლიდან უნგრეთში მოქმედებს სომხური კათოლიკური სამღვდელოება, რომელიც უზრუნველყოფს კულტურულ პროექტებს. ასევე ბუდაპეშტში არსებობს კულტურული და საინფორმაციო ცენტრი. გენერალი ერნო კიში (1799-1849) - 1848 წლის უნგრეთის რევოლუციის მონაწილე. გენერალი ვილმოშ ლაზარი (1917-1849) - 1848 წლის უნგრეთის რევოლუციის მონაწილე. გენერალი იანოშ კეცი (1822-1904) - 1848 წლის უნგრეთის რევოლუციის მონაწილე. ფერენც სალაში (1897-1946) - პოლიტიკოსი, ფაშიზმის მიმდევარი, უნგრეთის პრემიერ-მინისტრი (დე-ფაქტო). გაბორ აგარდი (1922-2006) - მსახიობი. ზოლტან ნურიდშანი (1925-1974) - მხატვარი. ერიკა მაროჟანი (1972) - მსახიობი. ტიგრან ვარდანიანი (1989) - მოციგურავე, უნგრეთის ჩემპიონი 2007-2009 წლებში. emberijogok.kormany.hu soar-us.org დაარქივებული 2016-05-20 საიტზე Wayback Machine.
ტურინული დერბი

ტურინული დერბი (იტალ. Derby della Mole, ასევე როგორც Derby di Torino) - იტალიური საფეხბურთო დაპირისპირება ქალაქ ტურინის ორ გუნდს შორის - იუვენტუსი და ტორინო. იტალიის საფეხბურთო ისტორიის პირველი დერბი, რომელიც დღემდე ერთ-ერთი ყველაზე სანახაობრივი და პრინციპული დაპირისპირებაა იტალიურ საფეხბურთო სამყაროში. მოცემულია 1926-27-დან 1969-70-მდე წლების სეზონების გამოკლებით 1 1979–80 წლების სეზონის იტალიის თასის ნახევარფინალში ორი მატჩის ჯამში ანგარიშით 0-0, ფინალის საგზური დარჩა ტორინოს, პენალტების სერიაში გამარჯვებით, ანგარიშით 4-2. 2 1992–93 წლების სეზონის იტალიის თასის ნახევარფინალში ორი მატჩის ჯამში ანგარიშით 3-3, ფინალის საგზური დარჩა ტორინოს, გასვლით მატჩზე მეტი გატანილი გოლის რეგულაციით. მოცემულია 2016 წლის 20 მარტის მდგომარეობით. მოცემულია ტურინული დერბის ყველა ოფიციალური გათამაშების ბომბარდირები: მოცემულია ტურინული დერბის ყველა ოფიციალურ გათამაშებაში ყველაზე მეტჯერ გამარჯვებული მწვრთნელები: ყველაზე უხვგოლიანი მატჩი: 14, ტორინო - იუვენტუსი 8–6 [9 თებერვალი, 1913] ყველაზე დიდი სხვაობით გამარჯვება ტორინოს სასარგებლოდ: 0–8 [17 ნოემბერი, 1912] ყველაზე დიდი სხვაობით გამარჯვება იუვენტუსის სასარგებლოდ: 6–0 [20 აპრილი, 1952] ზედიზედ ყველაზე მეტი გამარჯვება: იუვენტუსი - 7 - 2008 წლის 25 ოქტომბრიდან, 2014 წლის 30 ნოემბრის ჩათვლით. ზედიზედ ყველაზე მეტი ფრე: 4, 1977 წლის 3 აპრილიდან, 1978 წლის 19 ნოემბრის ჩათვლით. ყველაზე მეტი მოუგებელი მატჩი : ტორინო, 17, 1995 წლის 3 დეკემბრიდან, 2014 წლის 30 ნოემბრის ჩათვლით. ზედიზედ ყველაზე გრძელი მშრალად შენახული კარი: იუვენტუსი, 931 წუთი, 2002 წლის 24 თებერვალიდან, 2014 წლის 30 ნოემბრამდე. ყველაზე სწრაფი გოლი: გოლის ავტორი - ვალენტინო მაცოლა (ტორინო), მატჩის 1' წუთზე. [18 ივნისი, 1994] საუკეთესო მატჩის შედეგის მობრუნება იუვენტუსისთვის: აგებდა ანგარიშით 0–2-ს და მოიგო 4–2. [7 მარტი, 1982] საუკეთესო მატჩის შედეგის მობრუნება ტორინოსთვის: აგებდა ანგარიშით 0–3-ს და დაასრულა ფრედ 3–3. [14 ოქტომბერი, 2001] ყველაზე მეტი გოლის ავტორი ერთ მატჩში: ჰანზ კამფერი (ტორინო), 4 გოლი. [3 თებერვალი, 1907] ზედიზედ მატჩებში, გატანილი გოლების ავტორი: ფელიჩე ბორელი (იუვენტუსი), 6 გოლი. 1932 წლის 4 დეკემბრიდან, 1935 წლის 10 მარტის ჩათვლით. ყველაზე მეტი მატჩი ერთ კალენდარულ წელიწადში: 6 (1988), 3 მატჩი სერია ა-ში, 2 მატჩი იტალიის თასზე, 1 მატჩი უეფას თასის გათამაშების საგზურის საკვალიფიკაციო მატჩი. ყველაზე დიდი დასწრება მატჩზე: 70,200 მაყურებელი, ტორინო - იუვენტუსი 0–1. [28 ოქტომბერი, 1962] იუვენტუსმა მოიგო ყველა დეკადაში, მინიმუმ ერთი თამაში მაინც. ტორინომ ჩააგდო ერთი დეკადა (2000-2009), მოცემულ წლებში ვერ შეძლო ვერცერთი მატჩის მოგება. ყველაზე ხანგრძლივად მშრალად შენახული კარი: მეკარე ჯანლუიჯი ბუფონი (იუვენტუსი), 864 წუთი. Mario Soldati (2006). Le due città. Milano. ISBN 88-04-56137-8.  Giorgio Welter (2011). Le maglie dei campioni. Milano.  Giorgio Welter (2013). Le maglie della Serie A. Milano.  ↑ http://www.archiviotoro.it/a/archivio/avversari/Juventus.asp დაარქივებული 2014-03-15 საიტზე Wayback Machine. All departures and public Derby dell Mole იტალიის დერბი სერია A სერია B იტალიის თასი იტალიის სუპერთასი TIM-ის თასი იტალიის ჩემპიონები ფეხბურთში ისტორია და სტატისტიკა. Gazzetta dello Sport.
ქართულის რვეულები

ყურადღება: დისპლეის სათაური "<i>ქართულის რვეულები</i>" განსაზღვრავს ადრე გაცემულ დისპლეის სათაურს "ქართულის რვეულები". ქართულის რვეულები (XX საუკუნის სურათები) — ქართველი მწერლის აკა მორჩილაძის 2013 წელს გამოცემული რომანი. ეს წიგნი XIX საუკუნის საქართველოს მნიშვნელოვან მოვლენებსა და პიროვნებებს აცოცხლებს. აქ ვერ შეხვდებით ფაქტების დეტალურ აღწერას, ზუსტ თარიღებს, წყაროების მიხედვით დამოწმებულ ინფორმაციას. ავტორი მოგვითხრობს იმას, რაც უფრო მნიშვნელოვნად მოეჩვენა, ისტორიული თუ დოკუმენტური წიგნების კითხვისას გონებაში დაელექა და გულში ჩარჩა, რადგან როგორც თავადვე წერს: „მთავარი ხომ მაინც ის არის, რაც გულს სამუდამოდ დააჩნდება“. წიგნს ახლავს ხუთი ჩანართი – ისტორიული პიროვნებებისა და ადგილების ფოტოები, რომელთაგან ბევრი შეიძლება უცნობიც კი იყოს მკითხველისთვის. ↑ ლიტერატურული პრემია „საბა"
დედამიწის დღე

დედამიწის დღე — ყოველწლიური ღონისძიება, რომელიც 22 აპრილს აღინიშნება. ამ დღეს მსოფლიოს გარშემო იმართება გარემოს დაცვის მხარდასაჭერი ღონისძიებები. ის პირველად აღინიშნა 1970 წელს, დღესდღეობით კი დედამიწის დღის ქსელის მიერ მსოფლიო მასშტაბითაა კორდინირებული და ყოველწლიურად აღინიშნება 193 ქვეყანაზე მეტში. 2016 წლის დედამიწის დღეზე ამერიკის შეერთებული შტატების, ჩინეთის და სხვა 120 ქვეყნის მიერ ხელი მოეწერა ისტორიული მნიშვნელობის მქონე „პარიზის შეთანხმებას“, რის შედეგადაც უნდა ამოქმედდეს ისტორიული კლიმატის დაცვის შეთანხმება, რომელიც 2015 წლის გაეროს კლიმატის ცვლილების კონფერენციის მონაწილე 195 სახელმწიფომ დადო პარიზში. 1969 წელს სან-ფრანცისკოში გამართულ იუნესკოს კონფერენციაზე, მშვიდობის აქტივისტმა ჯონ მაკკონელმა წამოაყენა აზრი შექმნილიყო დედამიწის და მშვიდობის ცნების პატივსაცემი დღე და ის პირველად აღნიშნულიყო 1970 წლის 21 მარტს, გაზაფხულის პირველ დღეს ჩრდილოეთ ნახევარსფეროში.  მოგვიანებით მაკკონელმა ამ დღის შესახებ გამოაქვეყნა ოფიციალური განცხადება, რომელსაც ხელი მოაწერა გაეროს გენერალურმა მდივანმა უ ტანმა. ერთი თვის შემდეგ შეერთებული შტატების სენატორმა გეილორდ ნელსონმა გარემოზე სამსჯელოდ დააფუძნა ცალკე დედამიწის დღე, რომელიც პირველად 1970 წლის 22 აპრილს გაიმართა. ნელსონმა მისი სამსახურისთვის მოგვიანებით თავისუფლების საპრეზიდენტო მედალი მიიღო. 22 აპრილის დედამიწის დღე კონცენტრირებული იყო შეერთებულ შტატებზე, თუმცა დენის ჰეიესმა, რომელიც 1970 წელს თავდაპირველი საყოველთაო ორგანიზების კოორდინატორი იყო, შექმნა ორგანიზაცია, რომელმაც ამ დღეს საერთაშორისო სახე მისცა და 141 ქვეყანაში გაუკეთა ორგანიზება. მრავალი გაერთიანება დედამიწის კვირას აღნიშნავს, ერთ კვირიანი აქტივობები, რომელიც გარემოს იმ პრობლემებს ეხება, რის წინაშეც მსოფლიო დგას. ↑ Earth Day International. დაარქივებულია ორიგინალიდან — March 15, 2010. ციტირების თარიღი: April 15, 2013. ↑ Earth Day | Care2 Healthy Living. Care2.com. დაარქივებულია ორიგინალიდან — აპრილი 23, 2013. ციტირების თარიღი: April 24, 2013. ↑ Staff — The Builtt Foundation. Bullitt.org. ციტირების თარიღი: April 22, 2011. ↑ The Rumpus Interview With Earth Day Organizer Denis Hayes. The Rumpus.net. ციტირების თარიღი: April 22, 2011.
სისტემური პროგრამული უზრუნველყოფა

სისტემური პროგრამული უზრუნველყოფა — კომპიუტერის პროგრამული უზრუნველყოფა, რომელიც სხვა პროგრამული უზრუნველყოფებისთვის მომსახურებების მისაწოდებლადაა გამიზნული. სისტემური პროგრამული უზრუნველყოფის მაგალითებია ოპერაციული სისტემები, გამოთვლითი მეცნიერების პროგრამული უზრუნველყოფა, თამაშის ძრავები, სამრეწველო ავტომატიზაცია და „პროგრამული უზრუნველყოფა, როგორც მომსახურება“ გამოყენებითი პროგრამები. სისტემური პროგრამული უზრუნველყოფისგან გასხვავებით, პროგრამული უზრუნველყოფა, რომელიც მომხმარებელს ტექსტური დოკუმენტების შექმნის, თამაშის, მუსიკის მოსმენის და ვებ-ბრაუზერით ინტერნეტის დათვალიერების საშუალებას აძლევს, ეწოდება გამოყენებითი პროგრამული უზრუნველყოფა. ოპერაციული სისტემა (ცნობილი მაგალითები: Microsoft Windows, Mac OS X and Linux), ისეთი დავალებების შესრულებით, როგორიცაა მეხსიერებასა და დისკებს შორის მონაცემების გადაცემა და დისპლეიზე გამომავალი მონაცემების გადმოცემა კომპიუტერის ნაწილებს ერთად მუშაობის საშულებას აძლევს. ის უზრუნველყოფს პლატფორმას (აპარატურული უზრუნველყოფის აბსტრაქციის ფენას) მაღალი დონის პროგრამული უზრუნველყოფებისა და გამოყენებითი პროგრამებისთვის. ოპერაციული სისტემის მთავარი შემადგენელი ნაწილი ბირთვია. ის გამოყენებითი პროგრამებისთვის (მათ შორის ზოგიერთი სისტემური პროგრამული უზრუნველყოფისთვის) გამოყენებითი პროგრამირების ინტერფეისს და მოწყობილობის დრაივერების ინტერფეისს განსაზღვრავს. მოწყობილობის დრაივერები, მათ შორის კომპიუტერის BIOS და ფიქსირებული პროგრამული უზრუნველყოფა კომპიუტერთან დაკავშირებული ან მასში ჩადგმული აპარატურის არსებითი ფუნქციურობის საშუალებას იძლევიან. სამომხმარებლო ინტერფეისი „მომხმარებლებს კომპიუტერთან ურთიერთმოქმედების საშუალებას აძლევს“. ეს ხდება ბრძანებების სტრიქონის ინტერფეისის (CLI) ან, 80-იანი წლების შემდეგ მომხმარებლის გრაფიკული ინტერფეისის გამოყენებით (GUI). ვინაიდანაც ეს ოპერაციული სისტემის ის ნაწილია, რომელთანაც მომხმარებელი პირდაპირ ურთიერთმოქმედებს, ის შეიძლება სისტემური პროგრამული უზრუნველყოფის ნაცვლად გამოყენებით პროგრამად ჩაითვალოს. ↑ What is software? - Definition from WhatIs.com. Searchsoa.techtarget.com. ციტირების თარიღი: 2012-06-24. ↑ Panel: Systems Programming in 2014 and Beyond. Microsoft. ციტირების თარიღი: 4 December 2015. ↑ W. W. Milner, Ann Montgomery-Smith (2000).
ჩიხტიკოპი

ჩიხტიკოპი, ჩიხტაკოპი — ძველი ქართული სამოსის ნაწილი, თავსაბურავი. შედგება ორი ნაწილისაგან: ჩიხტისა და კოპისაგან. ჩიხტი არის თავზე დასადები მუყაოს ან ხის ბრტყელი რკალი თხემისკენ დაქანებული, რომელზეც გადაკრულია შუბლსაკრავი, ანუ თავსაკრავი. ეს თავსაკრავი ფარჩის ან ხავერდის სხვადასხვა ფერის ქსოვილის ვიწრო ოთხკუთხა ზოლია, მოქარგული ანდა შემკული შუბლის ქინძისთავით, ზოგჯერ მძივებით. კოპი არის ბოლოებწაწვეტებული, ბამბით გამოტენილი ფერადი ფარჩის ან აბრეშუმის ქსოვილის ნახევარრკალი. მას დებენ ჩიხტის შიგნით, რათა ზედ ქინძისთავებით ლეჩაქი დაამაგრონ. თავსაბურავი ქართველი ქალის თავსაბურავი[მკვდარი ბმული] უნივერსალური ენციკლოპედიური ლექსიკონი თავსაბურავი ქალისა ↑ თოფურია ვ., გიგინეიშვილი ი., ქართული ენის ორთოგრაფიული ლექსიკონი, თბ.: „განათლება“, 1998. — გვ. 322.
ორომო (ენა)

ორომო - მოძველებული გალა, ერთ-ერთი ქუშიტური ენა. მოლაპარაკეთა რაოდენობა: >17 მლნ ენის კოდი: om სახელწოდება: om, en - Oromo, Galla; eo - Oroma დამწერლობა: ეთიოპური დამწერლობა ორომოს ენაზე შეიქმნა 1977 წელს ეთიოპიურის საფუძველზე. ძირითადად 4 დიალექტი აქვს: ტულამა, ბორანა, ბარარეტა, ვაატა. დამწერლობა ეთიოპურია. ამ ენაზე გამოდის პერიოდიკა, ხორციელდება სწავლება დაწყებით სკოლებში, წარმოებს რადიომაუწყებლობა. ოფიციალური ენა: … გავრცელების არეალი: იგი გავრცელებულია აღმოსავლეთ აფრიკაში, ეთიოპიის სამხრეთში და კენიის ჩრდილოეთში. … ფრაზები და სიტყვები გამარჯობა - Ashshaamad’d’a კეთილი იყოს თქვენი მობრძანება - Simad'd'a გმადლობთ - Ulfaad'd'a; Maharaba გეთაყვა - Si kadada რიცხვები 1 - tokko, 2 - lama, 3 - sadii, 4 - afur, 5 - shan, 6 - ja?a, 7 - torba, 8 - saddeet, 9 - sagal, 10 - kud'a
მეტლაიფ ბილდინგი

მეტლაიფ ბილდინგი (MetLife Building), ყოფილი Pan Am Building, მდებარეობს #200 პარკ ავენიუზე, ნიუ-იორკში. პან-ამის შენობა უდიდესი კომერციული საოფისე შენობა იყო მსოფლიოში მისი გახსნის დღეს 1963 წლის 7 მარტს. ის დღესაც მანჰეტენის ხედის მნიშვნელოვანი ნაწილია და აშშ-ის 50 უმაღლეს შენობათა შორისაა. კომპანია Pan American World Airways შენობის მფლობელი იყო მრავალი წლის განმავლობაში. მისი ლოგოტიპი გამოსახული იყო შენობის ფასადის ჩრდილო და სამხრეთ მხარეებზე, ხოლო მისი გლობუსის ნიშანი კი აღმოსავლეთ და დასავლეთ ფასადებზე. 1981 წელს მეტროპოლიტენ ლაიფ ინშურანს კომპანიმ შენობა პან-ამისგან შეისყიდა. როცა პან-ამმა შეწყვიტა არსებობა 1991 წელს მეტლაიფმა პან-ამის ლოგო საკუთარით შეცვალა, რის შემდეგაც შენობას მეტლაიფ ბილდინგი ჰქვია. იგივე სახელი არაფორმალურად მეტლაიფ ტაუერსაც ჰქვია. 2005 წელს მეტლაიფმა შენობა $1.72 მილიარდად გაყიდა, რაც ყველაზე მაღალი ფასი იყო აშშ-ის ისტორიაში საოფისე შენობისთვის. მყიდველი სააქციო საზოგადოება Tishman Speyer Properties, New York City Employees' Retirement System, და New York City Teachers' Retirement System იყო. შენობა ასევე ცნობილი იყო შვეულმფრენის მომსახურებით ჯონ კენედის საერთაშორისო აეროპორტთან, რასაც შვიდი წუთი სჭირდებოდა შენობის სახურავის ასაფრენი მოედნიდან. ეს მომსახურება მხოლოდ 1965-68 წლებში (რამდენიმე თვე 1977 წელს) ხორციელდებოდა, რის შემდეგაც შეწყდა კატასტროფის გამო, რომელმაც ხუთი ადამიანი იმსხვერპლა. კიდევ ერთი განთქმული ინციდენტი ამ შენობაში იყო ელი ბლეკის თვითმკვლელობა 1975 წლის 3 თებერვალს. United Brands Company (ამჟამად Chiquita Brands International) აღმასრულებელმა დირექტორმა საკუთარი პორტფელით ოფისის გარე ფანჯარა ჩაამტვრია და 44-ე სართულიდან გადმოხტა პარკ ავენიუზე. შენობის ყველაზე ცნობილი "რეზიდენტები" არიან შევარდენთა წყვილი (მეტსახელად ლუი და კლარკი), რომელთაც შენობაზე ბუდე აქვთ გაკეთებული და მტრედებით იკვებებიან. ფირმა Emery Roth & Sons პროექტი ვალტერ გროპიუსისა და პიეტრო ბელუსკის დახმარებით შეიქმნა და ბრუტალისტური ან საერთაშორისო სტილის ცათამბჯენის ნიმუშია. შენობა კომერციული დანიშნულებისაა მაღალი ჭერით, მარტივი შიდა განლაგებით და ფეშენებელური დეტალების არარსებობით მის ინტერიერსა თუ ფასადზე. მიუხედავად იმისა, რომ არქიტექტურის კრიტიკოსთა და მრავალ ნიუ-იორკელთა მიერ შენობა დაწუნებულ იქნა, ის საკმაოდ პოპულარულია შენობის ფართის მფლობელათ შორის, სულ მცირე გრანდ სენტრალ ტერმინალთან სიახლოვის გამო. მეტლაიფ ბილდინგი ქალაქში ყველაზე მოძულებული ცათამბჯენია. 1987 წელს ნიუ-იორკის ერთ-ერთი პერიოდული გამოცემის საზოგადოებრივმა გამოკითხვამ მეტლაიფი (მაშინ პანამი) გამოავლინა, რომ ნიუ-იორკელების უმრავლესობა სიამოვნებით დაანგრევდა ამ შენობას. შესაძლოა შენობის ამგვარი იმიჯი განპირობებულია იმით, რომ ის ნიუ-იორკის თითქმის ყველა კუთხიდან ჩანს. გრანდ სენტრალ ტერმინალის უკან, ზედ შუა პარკ ავენიუზე წამოჭიმულ შენობას ხედი ყველა მხრიდან ხსნილი აქვს და თავისი იერით ერთობ კონტრასტულია გარშემო შენობებისგან. მიუხედავად კრიტიკისა, მე-20 საუკუნის მრავალ არქიტექტორს შენობა მისი დამთავრების შემდეგ ხშირად შეუქია. ფორმით პირელის კოშკის მსგავსი შენობა უნიკალურია, რასაც ფაქტობრივად მისი მონუმენტური ადგილმდებარეობაც უწყობს ხელს. პროექტის მნიშვნელობა ნათელი ხდება თუ მას შევადარებთ გროპიუსის სხვა მაღლივ შენობებს, როგორიცაა ჩიკაგოს ტრიბუნ ტაუერი. ოფიციალური საიტი დაარქივებული 2011-09-28 საიტზე Wayback Machine.
ოპერაციული სისტემის ბირთვი

ბირთვი (ინგლ. Kernel) — კომპიუტერული პროგრამა, რომელიც კომპიუტერის ოპერაციული სისტემის ცენტრალურ ნაწილს წარმოადგენს. მას აქვს სრული კონტროლი ყველაფერზე, რაც სისტემაში ხდება. ის გაშვებისას პირველი იტვირთება და შემდეგ გაშვების დარჩენილ პროცესს მართავს, ასევე მართავს პროგრამული უზრუნველყოფის მიერ შეტანა-გამოტანის მოთხოვნებს და მათ ცენტრალური პროცესორისთვის მონაცემთა გადამუშავების ინსტრუქციებად თარგმნის. მისი პასუხისმგებლობის ქვეშაა მეხსიერების მართვა, კომპიუტერის პერიფერიებთან (პრინტერები, სპიკერები და ა.შ.) ურთიერთობა და მათი მართვა. ბირთვი თანამედროვე ოპერაციული სისტემების არსებითი ნაწილია. ბირთვის კრიტიკული კოდი ჩვეულებრივ იტვირთება მეხსიერების დაცულ არეში, რაც მასზე სხვა ოპერაციული სისტემის ან გამოყენებითი პროგრამების მიერ უფრო ნაკლები სიხშირით გამოყენებული ნაწილების მიერ ინფორმაციის გადაწერას ხელს უშლის. ბირთვი თავის დავალებებს, როგორიცაა პროცესების გაშვება და წყვეტების გამკლავება, ასრულებს ბირთვის სივრცეში. ხოლო ის ყველაფერი, რასაც მომხმარებელი ჩვეულებრივ კომპიუტერთან აკეთებს (ტექსტურ რედაქტორში წერა, მომხმარებლის გრაფიკულ ინტერფეისში პროგრამების გაშვება), ხდება მომხმარებლის სივრცეში. ეს განცალკევება მომხმარებლის და ბირთვის მონაცემების ერთმანეთისთვის ხელის შეშლას და ამით წარმადობის შესუსტებას ან სისტემის არამდგრადობას (შესაძლო ავარიულ დახურვებსაც) გამორიცხავს. პროცესის მიერ ბირთვის მოთხოვნების გაკეთებას სისტემური გამოძახება ეწოდება. ბირთვის სხვადასხვაგვარი სახეობების მიერ სისტემურ გამოძახებებთან და რესურსებთან მოპყრობა განსხვავებულია. მაგალითად, მონოლითური ბირთვი სისტემის წარმადობის გაუმჯობესების მიზნით ოპერაციული სისტემის ყველა ინსტრუქციას ახორციელებს ერთსა და იმავე მისამართულ სივრცეში. მიკრობირთვი ოპერაციული სისტემის მეტად მოდულურობისთვის და, აქედან გამომდინარე, მისი უფრო მარტივი უზრუნველყოფისთვის, ოპერაციული სისტემის ფონური პროცესების უმეტესობას ამუშავებს მომხმარებლის სივრცეში. ბირთვის ინტერფეისი დაბალი დონის აბსტრაქციის ფენაა. Andrew Tanenbaum, Operating Systems – Design and Implementation (მესამე გამოცემა); Andrew Tanenbaum, Modern Operating Systems (მეორე გამოცემა); Daniel P. Bovet, Marco Cesati, The Linux Kernel; David A. Peterson, Nitin Indurkhya, Patterson, Computer Organization and Design, Morgan Koffman (ISBN 1-55860-428-6); B.S. Chalk, Computer Organisation and Architecture, Macmillan P.(ISBN 0-333-64551-0). ოპერატიული სისტემების ბირთვების შედარებები ↑ 1.0 1.1 Kernel. Bellevue Linux Users Group. ციტირების თარიღი: 8 March 2016. ↑ Wulf 1974 pp.337–345
იტალიის დერბი

იტალიის დერბი (იტალ. Derby d'Italia) - იტალიური საფეხბურთო დაპირისპირება ორ იტალიურ კლუბს შორის - იუვენტუსი და ინტერი. იტალიისა და ევროპული ფეხბურთის ერთ-ერთი ყველაზე სანახაობრივი და პრინციპული დაპირისპირება. 8 გოლი. ინტერი 6–2 იუვენტუსი [23 ოქტომბერი, 1943] * მოცემულია გამარჯვებები, როგორც 4 და მეტი გოლის სხვაობით, ასევე ინტერის 5 და მეტი გატანილი გოლი. ინტერი 6–1 იუვენტუსი [26 ნოემბერი, 1911] ინტერი 6–3 იუვენტუსი [4 იანვარი, 1913] ამბროზიანა ინტერი 6–0 იუვენტუსი [17 ნოემბერი, 1935] ამბროზიანა ინტერი 4–0 იუვენტუსი [17 სექტემბერი, 1939] ინტერი 6–0 იუვენტუსი [4 აპრილი, 1954] ინტერი 4–0 იუვენტუსი [11 ნოემბერი, 1979] ინტერი 4–0 იუვენტუსი [11 ნოემბერი, 1984] * მოცემულია გამარჯვებები, როგორც 4 და მეტი გოლის სხვაობით, ასევე იუვენტუსის 5 და მეტი გატანილი გოლი. იუვენტუსი 4–2 ინტერი [7 სექტემბერი, 1910] იუვენტუსი 7–2 ინტერი [14 დეკემბერი, 1913] იუვენტუსი 6–2 ამბროზიანა ინტერი [17 იანვარი, 1932] იუვენტუსი 4–0 ამბროზიანა ინტერი [17 მაისი, 1942] იუვენტუსი 9–1 ინტერი [10 ივნისი, 1961] ინტერი 2–6 იუვენტუსი [19 ივნისი, 1975] იტალიის თასი მოცემულია 2016 წლის 2 მარტის მდგომარეობით. მოცემულია იტალიის დერბის ის ბომბარდირები, რომელთაც მინიმუმ 4 გოლი აქვთ გატანილი ოფიციალურ დაპირისპირებებში: ტურინული დერბი სერია A სერია B იტალიის თასი იტალიის სუპერთასი TIM-ის თასი იტალიის ჩემპიონები ფეხბურთში
გავიალი

გავიალი (ლათ. Gavialis) — ქვეწარმავლების კლასი ნიანგების რიგისა. აქვთ გრძელი და ვიწრო დინგი. გვარის ერთადერთი სახეობა განგის გავიალი (ლათ. Gavialis gangeticus), რომლის სიგრძე 6 მ-დეა, ბინადრობს ინდოეთისა და ნეპალის მდინარეებში. იკვებება უმთავრესად თევზით, აგრეთვე ფრინველით და მცირე ზომის ძუძუმწოვრებით. ჭამს ლეშსა და ადამიანის გვამსაც. ცოცხალ ადამიანს არ ერჩის. ქართული საბჭოთა ენციკლოპედია, ტ. 2, თბ., 1977. — გვ. 623.
მიხეილ ნარიაშვილი

მიხეილ ნარიაშვილი (დ. 25 მაისი, 1990, ქუთაისი, საქართველო) — საქართველოს მორაგბეთა ეროვნული ნაკრების წევრი, თამაშობს პირველხაზელის პოზიციაზე. 2010 წლიდან დღემდე მიხეილი ფრანგული „მონპელიეს“ შემადგენლობაში თამაშობს. მიხეილ ნარიაშვილი: მჯერა, აია სულ წინ ივლის www.sportall.ge "Itsrugby" profile ↑ http://en.espn.co.uk/statsguru/rugby/player/152315.html
მორიდებული ზურმუხტი

„მორიდებული ზურმუხტი“ — აკა მორჩილაძის 2013 წელს, ბაკურ სულაკაურის გამომცემლობის მიერ, გამოცემული რომანი. ამავე წელს გამოიცა ავტორის კიდევ ორი წიგნი: ქართულის რვეულები - XIX საუკუნის სურათები და აკა მორჩილაძე სარბიელში 2. რომანში თბილისს ფოთი ჰქვია, ფოთს კი — თბილისი. იმპერატორის საგანგებო ბრძანებით გადაურქმევიათ სახელები ქალაქებისთვის და ამაში მეტად ჩახლართული აზრი ჩაუდიათ. რომანშიც ყველაფერი ასეა ჩახლართული. გასაოცარი ამბავი დიდი ამბოხებისა, რომელიც თითქმის მთელ საქართველოს მოიცავს — თბილისსაც, ფოთსაც, ქუთაისსაც და დაუსახლებელ ტყეებსაც, ერთი მხრივ, სრულიად დაუჯერებელია, თუმცა, იმდენად დამაჯერებლადაა მოთხრობილი, რომ მის ნამდვილობაში მკითხველს ეჭვი ერთი წამითაც არ ეპარება. წიგნს არაფერი აქვს საერთო რეალობასთან, მის პერსონაჟებს არ იცნობს საქართველოს ისტორია, თუმცა კითხვისას მყარია შთაბეჭდილება – „ისტორიულ რომანს ვკითხულობ“. ასევე მყარია შთაბეჭდილება – „ეს პასაჟი მეცნობა“. საიდან? ამის გაგებაში მკითხველს ბოლო გვერდზე მოცემული „გამოყენებული ლიტერატურა“ დაეხმარება. „მორიდებული ზურმუხტი“ უამრავ ალუზიას შეიცავს. ↑ ბაკურ სულაკაურის გამომცემლობა „მორიდებული ზურმუხტი“
ამსტერდამის დროშა

ამსტერდამის დროშა — ნიდერლანდების დედაქალაქის, ამსტერდამის, ოფიციალური დროშა. დროშის ახლანდელ დიზაინზე, რომელიც მიიღეს 1975 წლის 5 თებერვალს, გამოსახულია სამი წმინდა ანდრიას ჯვარი. დროშა ასევე გამოყენებულია ამსტერდამის გერბზე, რომელიც დატანილია საგერბო ფარზე. ამსტერდამის ერთ-ერთი ყველაზე პოპულარული საფეხბურთო კლუბი აიაქსი, რომელიც თამაშობს ერედივიზიაში, გუნდის კაპიტნის სამკლაურზე იყენებს ამსტერდამის დროშას. ↑ Flags of the World - Amsterdam (The Netherlands)
კლოდ ჟადი

კლოდ ჟადი (ფრანგ. Claude Jade; დ. 8 ოქტომბერი, 1948, — გ. 1 დეკემბერი, 2006) — ფრანგი მსახიობი. სახელი გაითქვა „კრისტინას“ როლით ფრანსუა ტრიუფოს ფილმებში: „მოპარული კოცნები“, „ოჯახური კერა“, „გაქცეული სიყვარული“. მან ასევე ითამაშა ამერიკულ, იაპონურ, იტალიურ, გერმანულ, ბელგიურ და საბჭოთა ფილმებში. კლოდ ჟადი კინოფილმების ინტერნეტ-მონაცემთა ბაზაში კლოდ ჟადი — AllMovie
ხორნაბუჯი (სიღნაღის მუნიციპალიტეტი)

ხორნაბუჯი — სოფელი აღმოსავლეთ საქართველოში, კახეთის მხარის სიღნაღის მუნიციპალიტეტში (ქვემო მაჩხაანის თემი). მდებარეობს ზღვის დონიდან 350 მეტრზე. სიღნაღიდან დაშორებულია 27 კილომეტრით. 2014 წლის აღწერის მონაცემებით სოფელში ცხოვრობს 135 ადამიანი. ქართული საბჭოთა ენციკლოპედია, ტ. 11, თბ., 1987. — გვ. 321. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ხორნაბუჯი (მრავალმნიშვნელოვანი)

საკუთარი სახელი ხორნაბუჯი შეიძლება აღნიშნავდეს: ხორნაბუჯი — სოფელი სიღნაღის მუნიციპალიტეტში ხორნაბუჯი — სოფელი დედოფლისწყაროს მუნიციპალიტეტში ხორნაბუჯი — ქართული ხუროთმოძღვრული ძეგლი
წყალგაყვანილობა

წყალგაყვანილობა — მომხმარებლებისათვის როგორც სასმელი, ასევე საყოფაცხოვრებო და სამრეწველო მიზნებისათვის უწყვეტი წყალმომამარაგების მიწოდების სისტემა. ძირითად შემთხვევაში გამოიყენება ლითონისა და პლასტმასის მილები, რომლებიც სხვა დამხმარე ატრიბუტების საშუალებით წყლის კონკრეტული რეზერუარიდან მომხმარებლამდე უზრუნველყოფს წყლის მიწოდებას. როცა ადამიანებმა დაიწყეს დასახლება მუდმივ საცხოვრებელ ადგილებზე, ისინი არჩევდნენ ისეთ ტერიტორიებს, რომელიც ახლოს იყო მდინარესთან ან ტბასთან. წინააღმდეგ შემთხვევაში მოსახლეობა ჭის წყლით აგვარებდა წყლის მომარაგების პრობლემას. როცა მოსახლეობის რაოდენობა გაიზარდა, ადამიანები იძულებულნი გახდნენ მოეფიქრებინათ წყლის მიწოდების ალტერნატიული გზა. პირველი წყალგაყვანილობა გაკეთდა ძველ ეგვიპტეში და სპარსეთში. შემდეგ ძველმა რომაელებმა გაიყვანეს ე.წ. აკვედუკები, მაგრამ რომის ცივილიზაციის დაცემის შემდეგ ხალხმა მათი აღდგენა ვერ მოახერხა. პირველი წყალგაყვანილობა ევროპაში შუა საუკუნეებში გაკეთდა და ხისგან იყო დამზადებული. საქართველოში დღემდე არის შემორჩენილი უძველესი წყალგაყვანილობის სისტემის ნაშთები, რომლებიც თიხით იყო დამზადებული. ამის მაგალითებია: უფლისციხე, ვარძია და სხვა. წყალი — MedGeo.Net